মহানগর ওয়েবডেস্ক: ৯ নভেম্বর খুলে দেওয়া হবে করতারপুর করিডোর৷ গুরুনানকের ৫৫০ তম জন্মবার্ষিকীতে সেখানে যাওয়ার জন্য তৈরি হচ্ছেন প্রায় হাজার হাজার পূণ্যার্থী৷ কিন্তু সেখানে জঙ্গি হামলা হতে পারে বলে শঙ্কা প্রকাশ করছেন ভারতীয় গোয়েন্দারা৷ গোয়েন্দা রিপোর্টে উঠে এসেছে নারওয়াল জেলায় যেখানে করতারপুর গুরুদ্বার দরবার সাহিব সেখানে জঙ্গি কার্যকলাপের জন্য় প্রশিক্ষণ দেওয়া হচ্ছে বেশ কিছু নারী ও পুরুষকে৷ যারা ভারতে ঢুকে হামলার জন্য রীতিমত ওঁত পেতে রয়েছে৷ পাকিস্তানে করতারপুর করিডরের কাজ সম্পূর্ণ হতেই রবিবার পাকিস্তানের প্রধানমন্ত্রী ইমরান খান সেই ছবি টুইট করেছিলেন৷ এই করিডর খুলে গেলেই পঞ্জাবের গুরুদাসপুরের ডেরা বাবা নানক ধর্মীয় স্থানটির সঙ্গে সরাসরি যুক্ত হয়ে যাবে করতারপুরের দরবার সাহিব।
করতারপুর করিডরের কাছেই জঙ্গি প্রশিক্ষণ! গোয়েন্দা রিপোর্টে চাঞ্চল্যকর তথ্য